וולברין

ערך זה עוסק בדמות קומיקס ביקום מארוול. אם התכוונתם למשמעות אחרת, ראו .
| --- | --- |

וולברין, כפי שהופיע על עטיפת החוברת Savage Wolverine #3 ממאי 2013, אמנות מאת אדי גרנוב.
 סוג:  אנטי-גיבור
 הוצאה לאור:  מארוול קומיקס
 הופעה ראשונה:  The Incredible Hulk #180 (אוקטובר 1974)
 יוצרים:  רוי תומאס לן ויין ג'ון רומיטה האב הרב טרימפ
 גילום הדמות:  יו ג'קמן (סדרת סרטי אקס-מן,דדפול & וולברין)
 מידע
 שם אמיתי:  ג'יימס האולט
 כינויים:  לוגאן, מוות, פאץ', קפטן קנדה, נשק אקס, סוכן 10, ניסוי 10, ג'ים בר-המזל, חולה 0, מאי-קת', מוטאנט 9601, אמיליו גארה, פיטר ריצ'רדס, פרופסור וו, ג'ים לוגאן, ג'ון לוגאן, ג'ימי, הדרקון השחור, איש הטלפיים, קנדה, סמיתי הקטן, פניקס, הפניקס האפל, איירון מן, התחזות לספיידרמן
 סטטוס:  פעיל
 תאריך לידה:  שנות ה־30 של המאה ה־19 
 מקום לידה:  אלברטה 
 גזע:  מוטאנט
 מקצוע:  איש צבא, שכיר חרב, ספן, כורה, מרגל, מוזג, bouncer, מדריך, גיבור-על
 מומחיות:  מומחה באמנויות לחימה, טקטיקן אמן, מרגל וסיף מוכשר
 כוחות:  יכולת החלמה מהירה וריפוי עצמי מוגבר, שלד מצופה אדמנטיום וטפרי אדמנטיום נשלפים, חושים מפותחים, כוח פיזי וסיבולת ומהירות ואריכות-חיים על-אנושיים, ניבים מוארכים וחדים
 כלי נשק:  תערי אדמנטיום נשלפים בכל יד
 חבר בקבוצה:  אקס-מן, אקס פורס
 חבר לשעבר בקבוצה:  האוונג'רס החדשים, פרשי אפוקליפס, ארבעת המופלאים החדשים, הדפנדרס הסודיים, שבט יאשידה, אלפא פלייט, בריגדת השטן, נשק אקס, גדוד הצנחנים הקנדי, מחלקה H, מחלקה K, קבוצת X ב-CIA, האוונג'רס, האוונג'רס המופלאים
 אזרחות:  קנדי
 דמויות קשורות
 משפחה:  תומאס לוגאן ואליזבת האולט (הורים, מתים) ג'ון האולט האב (אב מאמץ, מת) דוג לוגאן (אח חורג) ג'ון האולט הבן (אח, מת) לורה קיני (שיבוט) אופליה סרקיסיאן (אישה לשעבר) איטסו אקיהירו (אישה, מתה) דאקן אקיהירו (בן) אמיקו קוביאשי (בת מאומצת)
 אויבים:  סייברטות', Bloodscream, William Stryker, Cyber, Geist, Kenuichio Harada, אומגה רד, ברון סטרוקר, הסמוראי הכסוף, Romulus, ליידי דת'סטרייק, Ogun 
 
וולברין (באנגלית: Wolverine, מילולית: בעל החיים גרגרן) הוא דמות בדיונית של אנטי-גיבור מוטאנט המופיעה בחוברות הקומיקס, בסדרות ובסרטים ביקום מארוול קומיקס. דמותו של וולברין הופיעה לראשונה בעמוד האחרון של החוברת Incredible Hulk #180 מאוקטובר 1974, ובהופעה מלאה בחוברת לאחר מכן. הדמות נוצרה על ידי העורך הראשי של מארוול רוי תומאס (אנ'), הכותב לן ויין (אנ') והארט דיירקטור ג'ון רומיטה האב (אנ'), ואויירה לראשונה ע״י המאייר הרב טרימפ (אנ').
וולברין הוא חבר בקבוצות האקס-מן, האוונג'רס והאוונג'רס המופלאים, ומזוהה רבות עם הקבוצות אלפא פלייט ואקס פורס. הוא הצטרף לראשונה לקבוצת האקס-מן בחוברת Giant Size X-Men #1 ממאי 1975. מבין הצוות האמנותי של חוברות הקומיקס Uncanny X-Men, הכותב כריס קלרמונט היה האחראי להתפתחות הדמות של וולברין ולפופולריות הגדולה שצבר מאז שהפך לחלק מהאקס-מן ב-1976, ביחד עם המאייר והכותב ג'ון ביירן, שהתעקש שוולברין יהיה מבוגר יותר משאר חברי הקבוצה. המאייר פרנק מילר עזר לקלרמונט עם כותר הסולו המוגבל של וולברין, שכלל 4 חוברות ופורסם מספטמבר ועד דצמבר 1982. בכותר זה נטבעה אמרת הכנף של וולברין: ”אני הטוב ביותר במה שאני עושה, אבל מה שאני עושה טוב איננו נחמד במיוחד” ("I'm the best there is at what I do, but what I do best isn't very nice").
וולברין, שנולד בשם ג'יימס האולט, וידוע בשם לוגאן, הוא מוטאנט בעל כוחות-על הכוללים חושים מחודדים, כוח פיזי על אנושי, שלושה טופרי עצם נשלפים בכל יד, ויכולת ריפוי המאפשרת לו להחלים כמעט מכל פצע, מחלה, או רעל בקצב מואץ. יכולת זו מאטה את קצב הזדקנותו, דבר המאפשר לו לחיות מעל ומעבר לתוחלת החיים של אדם רגיל. יכולת הריפוי החזקה שלו אפשרה לניסוי הצבאי נשק אקס לצפות את השלד שלו ואת טפריו במתכת האדמנטיום, שאינה ניתנת להשמדה, מבלי שהניסוי יהרוג אותו.
בסרט הקרוסאובר "אקס-מן המקור: וולברין" מוצג וולברין בגיל 7 בשנת 1845, כך שלפי הסרט הוא נולד ב-1838, שנת לידה מוקדמת בחמישים שנה משנת לידתו בקומיקס.
בשל תכונותיו זכה לכינוי Wolverine, שפירושו הוא "גרגרן" - טורף הקרוב לגירית, הידוע בכוחו, מהירותו ונחישותו בציד ובקרב, וזאת על אף גודלו הקטן, וכן חליפתו הכחולה צהובה שאולה מצבעיה של ציפור ממשפחת האורגיים וזה משום שעקב צבעיה המיוחדים אי אפשר להסיר את העיינים ממנה.
וולברין היה אחד מהמוני דמויות האנטי-גיבור הקשוחות והמרדניות שנוצרו בתרבות האמריקאית אחרי מלחמת וייטנאם, ודמותו מתקיימת כאנטיתזה לדמותו של סייקלופס, מנהיג האקס-מן בעל מאפייני גיבור התרבות האמריקאית. שימושו בכוח קטלני ואופיו המדוכדך הפכו למאפיינים סטנדרטיים לאנטי-גיבורים בחוברות הקומיקס עד סוף שנות השמונים של המאה ה-20. כתוצאה מכך, הדמות נהפכה לדמות האהובה ביותר של כותרי האקס-מן, שהפכו פופולריים מיום ליום.
וולברין הוצג בכותר סולו משלו מאז 1988 והיה לדמות מרכזית ברוב עיבודי האקס-מן, הכוללים סדרות טלוויזיה, משחקי וידאו, וסדרת סרטי הלייב אקשן "אקס-מן", בו הוא מגולם על ידי השחקן יו ג'קמן. מתוכנן לצאת משחק וידאו "וולברין" (ללא שנת יציאה) וסרט עם דדפול.
במאי 2008 דורג וולברין במקום הראשון ברשימת 200 גיבורי-העל של כל הזמנים של מגזין Wizard, וביולי 2008 דורג במקום הרביעי ברשימת 50 דמויות הקומיקס הגדולות של כל הזמנים לפי מגזין אמפייר. האתר Fandomania.com דירג את וולברין במקום 21 ברשימת 100 הדמויות הבדיוניות הגדולות ביותר. נוסף על כך, וולברין מדורג במקום הרביעי ברשימת מאה גיבורי העל הגדולים, לפי אתר IGN.